पाठ 24
देवाचे सामर्थ्य, जादू नव्हे
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	30

	उद्देश
	ख्रिस्ती लोकांना ताईतांची गरज नसते हे शिकवणे. देव कोणत्याही ताईतापेक्षा किंवा दुष्ट आत्म्यापेक्षा अधिक सामर्थ्यवान आहे.

	शिक्षकाची तयारी
	हा पाठ तयार करताना एकमेव खऱ्या देवाची उपासना करून त्याच्याप्रती तुमची निष्ठा नव्याने वाहा आणि हा पाठ व तुमचे विद्यार्थी त्याच्या हाती सोपवा. मग प्रेषितांची कृत्ये 19:11-20 आणि पाठ योजना वाचा व अभ्यासा

	पाठांतर वचन
	लूक 10:27
तू आपला देव परमेश्वर ह्याच्यावर पूर्ण मनाने, पूर्ण जिवाने, पूर्ण शक्तीने आणि पूर्ण बुद्धीने प्रेम कर.



पाठ योजना
प्रस्तावना
मुलांनी लोकांना गळ्यात, मनगटावर किंवा इतरत्र ताईत घातलेले पाहिले असेल, कदाचित ते स्वतःही घालत असतील. वर्गाला (ताईत घातलेल्या मुलाला नव्हे) विचारा की लोक ताईत का घालतात. तुम्हांला अपेक्षित उत्तर हे आहे की लोकांचा विश्वास असतो की ते शक्तिशाली संरक्षण आहेत.
पाठाचे मुख्य मुद्दे
	1.पुढील गोष्ट सांगा. ही आफ्रिकेत घडलेली गोष्ट आहे.
दक्षिण सुदानमधील रिवोतो येथे पाऊस पडला नव्हता. पिके सुकत चालली होती. वडीलजन पास्टर पीटर - केनियाहून आलेले मिशनरी - यांना भेटायला आले. त्यांनी त्यांना विचारले, “कृपया आम्हांसाठी पाऊस पाठवण्याची देवाजवळ प्रार्थना कराल का?” पास्टर पीटर म्हणाले की ते करतील, पण आधी त्यांनी घातलेले सर्व ताईत काढले पाहिजेत. ते घातलेले असताना त्यांनी एकत्र प्रार्थना केली तर ते देवाच्या सामर्थ्यावर विश्वास ठेवत नाहीत. ताईत काढण्यात आले आणि पास्टरसोबत त्यांनी पावसासाठी प्रार्थना केली. त्या रात्री इतका जोरदार पाऊस पडला की दुसऱ्या दिवशी पास्टर पीटर आपल्या घराबाहेर पडू शकले नाहीत. देवाचे सामर्थ्य न ओळखणाऱ्या लोकांसाठी ही खूप सामर्थ्यशाली साक्ष होती.
	2.चित्र 30 दाखवा. माणसे काय करत आहेत याविषयी बोला. ताईत वगैरे नष्ट करणे सोपे नसते. देवाच्या सामर्थ्यावर विश्वास ठेवणे हे विश्वासाचे मोठे पाऊल आहे. ही माणसे देवाच्या आज्ञेचे पालन करत आहेत.
पाठांतर वचन शिकवा
आपण हे केले तर रिवोतोच्या लोकांना देवाने आशीर्वाद दिला तसा तो आपल्यालाही आशीर्वाद देईल.
	3.प्रेषितांची कृत्ये 19:18-20 ची गोष्ट तुमच्या स्वतःच्या शब्दांत सांगा. इफिसमधील लोकांनी जादूच्या आणि ताईतांच्या सर्व पुस्तकांची मोठी होळी केली. त्यांनी दाखवले की त्यांचा देवाच्या सामर्थ्यावर विश्वास आहे म्हणून देवाने त्यांना आशीर्वाद दिला. मंडळी वाढली.
उजळणी
पाठ थोडक्यात पुन्हा सांगा आणि आपल्या दैनंदिन ख्रिस्ती जीवनासाठी देवाचे प्रेम आणि सामर्थ्य पूर्णपणे पुरेसे आहे यावर भर द्या. आपल्याला मदत करण्याचे सामर्थ्य दुसऱ्या कोणाकडे किंवा कशातही नाही.
आपला प्रतिसाद
शक्य असल्यास, पाठाच्या सुरुवातीला सांगितलेल्या गोष्टीसारखी तुम्हांला माहीत असलेली एखादी गोष्ट सांगून हा पाठ संपवा.

